b'\n_START_ARTICLE_\nFariba Rezayee\n_START_SECTION_\nBiografi\n_START_PARAGRAPH_\nRazayee var ni \xc3\xa5r gammel da hennes familie flyttet fra Afghanistan til nabolandet Pakistan, etter at Taliban tok kontroll i 1996. Razayee bodde sammen med sin familie i Pakistan i \xc3\xa5tte \xc3\xa5r som flyktning, og studerte kampsport og boksing der._NEWLINE_Etter at familien returnerte til Afghanistan i 2002 tok hun opp boksing og ble den f\xc3\xb8rste afghanske kvinnelige bokser. Men p\xc3\xa5 grunn av mangelen p\xc3\xa5 andre kvinnelige boksere gikk hun etterhvert over til judo, og begynte \xc3\xa5 trene til de olympiske leker i en judoklubb for jenter st\xc3\xb8ttet av Dansk Flygtningehj\xc3\xa6lp._NEWLINE_Fariba er lilles\xc3\xb8steren til Shaima Rezayee, en fjernsynsprogramleder for en musikkanal som ble drept i 2005 i hjembyen Kabul. Hun har ogs\xc3\xa5 to eldre br\xc3\xb8dre, Javed og Fawad.\n_START_SECTION_\nAten-OL 2004\n_START_PARAGRAPH_\nRazayee representert Afghanistan i mellomvektklassen (70\xc2\xa0kg) i judo under Sommer-OL 2004  i Aten. Hele konkurransen fant sted den 18. august. I sin f\xc3\xb8rste runde kamp m\xc3\xb8tte \xe2\x80\x8b\xe2\x80\x8bRazayee spanjolen Cecilia Blanco og tapte kampen uten \xc3\xa5 f\xc3\xa5 et eneste poeng.'